**Stanovisko č. 3 VV VsSTZ k aktuálnej situácii súvisiacej**

**s opatreniami ohľadom koronavírusu COVID-19**

**Dátum: 29.4.2020**

Na základe diskusie s viacerými funkcionármi oblastných zväzov, ako aj stanoviska ŠTK VsSTZ vyplynulo, že **je záujem dohrať súťaže v súťažnom ročníku 2019/2020 aj za cenu ukončenia sezóny v neskoršom termíne (september 2020). Otvorenie sezóny 2020/2021 by sa mohlo presunúť na začiatok októbra.**

**1. Súťaže dospelých**

**a.) Súťaže sú prerušené do konca júna 2020** a podľa vývinu situácie a opatrení vlády budú dohrané, ak to situácia dovolí.

***Pozn. VV VsSTZ rozhodne v termíne do 15.6.2020 o ďalšom postupe, snahou VV VsSTZ je dohrať súťaže.***

**b.) Ukončiť súťaže tak ako boli regulárne odohrané 17. kolom.** Budú postupovať a zostupovať družstvá tak ako sú umiestnené po 17. kole v tabuľke.

**2. Rozhodnutie VV VsSTZ vo veci riešenia protestu ŠKST Zemplínske Hámre**

Výkonný výbor VsSTZ prerušuje na neurčito riešenie protestu ŠKST Zemplínske Hámre vo veci rozhodnutia ŠTK k neodohranému stretnutiu 13. kola 4. ligy Vihorlatskej. Protest bude doriešený po konfrontácii účastníkov stretnutia do prípadného začiatku dohratia súťažného ročníka 2019/2020.

**3. Majstrovstvá východného Slovenska mládeže jednotlivcov**

a) M VS jednotlivcov mládeže sú zrušené

b) Diplomy a poháre za VSPM jednotlivcov v každej kategórii za sezónu 2019/2020

budú odovzdané na 1. VSPM novej sezóny

**4. Majstrovstvá východného Slovenska družstiev mládeže**

a) Majstrovstvá východného Slovenska všetkých kategórií sú zrušené.

b) Poradie družstiev bude určené po 3. VSPM (u najmladšieho žiactva po

4.VSPM).

c) KM VsSTZ vyhodnotí poradie, uverejní ho v príslušnej sekcii na stránke a určí

celkové poradie.

d) Družstvá na 1.-4.mieste, ktoré sa mali právo zúčastniť MVS, dostanú diplom na

prvej VSPM príslušnej kategórie v budúcej sezóne

**5. Spoločné ustanovenia:**

1. Stretnutia budú odohrané na platné súpisky pre súťažný ročník 2019/2020.

2. Pri určovaní termínov dohrávok je nutné brať do úvahy možnosti hracích

miestností. (Uzavreté športoviská, školy, haly)

3. V zmysle Stanov SSTZ čl. 35 odst. f. a odst. o. VV SSTZ doplnil čl. 4.2.1.4.1, čl.

4.3.1.4.2, čl. 4.3.1.5.2, čl. 4.3.1.6.2 Súťažného poriadku nasledovne:

Príslušné riadiace zväzy: SSTZ, regionálne STZ, KSTZ, ObsTZ a OSTZ **nemôžu**

**ukončiť súťaže družstiev v ročníku 2019/2020 anulovaním výsledkov.**

4. V prípade predĺženia súťažného ročníka 2019/2020 sa upraví termín prestupov

v zmysle čl. 3.2.1. Prestupového poriadku.

**6. Konferencia VsSTZ:**

Konferencia VsSTZ sa uskutoční v termíne **29.5.2020** formou per rollam. VV VsSTZ pošle inštrukcie ohľadom konania konferencie všetkým zainteresovaným subjektom.

Výkonný výbor VsSTZ